## Arbeidsoppgave 4

## GREP 4 Aktivitetsanalyse - Uke 17

Introduksjon til arbeidsoppgave 4: mandag 22.04.24
Arbeid med arbeidsoppgave i praksis + studiedag
Presentasjon og refleksjon i gruppe: mandag 29.04.24

Kjernen i OTIPM er å observere aktivitetsutførelse og analysere og vurdere kvaliteten på ferdighetene i utførelsen. I arbeidsoppgave 4 skal studenten trene seg på å analysere aktivitetens trinn og form; både ferdigheter og kroppsfunksjoner. Hva krever aktiviteten og hvilke muligheter ligger i aktiviteten?

**Læringsutbytter:**

**LUB 2 Kunnskap:** Studenten kan beskrive kartlegging, tiltak og evaluering med utgangspunkt i en ergoterapeutisk arbeidsprosessmodell.
**LUB 3 Kunnskap:** Studenten kan forklare aktivitetsanalyse som en del av en ergoterapeutisk arbeidsprosess.
**LUB 6 Ferdigheter:** Studenten kan benytte et redskap for å gjennomføre og dokumentere systematisk aktivitetsanalyse i møte med bruker.

**Aktuell litteratur:**

-Fisher & Marterella (2019) Powerful Practice. Kap. 3 OTIPM: A model to guide true top-down, occupation-centered reasoning. *Appendix A Motor, Process, and Social Interaction Skills: History, Rating Scale, and Skill Definition.*
<https://ergoterapeutene.org/modul-2-aktivitetsperspektivet-teorier-og-modeller/?fbclid=IwAR0MrLO67MRY4i_l37Lh_qTPXkl9Lp_5RNjb2IP2C2SmwMp3KSiq5c7nmWk>*- Ellingham, Jespersen og Clark (2020) EVA Manual for analyse, vurdering og dokumentasjon av aktivitetsutførelse.*

**Oppgave: Analyse av en aktivitetsform**

Ta utgangspunkt i en aktivitet som er relevant for bruker eller brukergruppen på praksisstedet og som du senere kan bruke for å observere utførelse med en bruker eller brukergruppe.

Begynn med å beskrive aktivitetsformen av den valgte aktiviteten i trinnanalyseskjemaet- både headingen og trinn med nøkkelpunkter. Dette danner utgangspunkt for de videre analysene av ferdigheter og kroppsfunksjoner. Bestem hva som inngår i analysen; når starter aktiviteten, når avsluttes den.

Deretter gjør du analyse av:

Motoriske ferdigheter
Prosessferdigheter
Kommunikasjons- og interaksjonsferdigheter (hvis dette inngår i aktiviteten)
Kroppsfunksjoner

Sett inn de mest sentrale ferdigheter og kroppsfunksjoner i hvert trinn inn i trinnanalyseskjemaet.

Fyll ut boksen nederst i hvert skjema som heter «Konklusjon/ kommentarer» med en oppsummering av de viktigste elementene fra analysen.

Hvilke muligheter ser du i denne aktiviteten med tanke på:

* Kartlegging
* Intervensjon/trening
* Mulige tilrettelegginger eller gradering

Alle analyseskjemaer du har brukt skal sendes til kontaktlærer innen GREP 4-møtet;

1) Trinnanalyseskjema
2) Analyse av motoriske ferdigheter
3) Analyse av prosessferdigheter
4) Analyse av kommunikasjons- og interaksjonsferdigheter (hvis aktuelt)
5) Analyse av kroppsfunksjoner

 I presentasjonen i gruppen skal du muntlig oppsummere de viktigste ferdigheter og kroppsfunksjoner fra analysene når du forteller om hvilke trinn som inngår i aktiviteten.

**Presentasjonen skal inneholde:**

Beskrivelse av:
- en aktør/ eller en typisk aktør (i gruppe)
- aktivitetens form: Start og avslutning, tidsbruk, mål og innhold, fysiske (redskaper og rom) og sosiale omgivelser.
- Oppsummering av analysene- se boksen nederst på hvert skjema som heter «Konklusjon/ kommentarer»
- Hvilke muligheter ser du i denne aktiviteten med tanke på:

* Kartlegging
* Intervensjon/trening
* Mulige tilrettelegginger eller gradering